Gary Johnson

Gary Earl JOHNSON (naskiĝis la  en Minot, Norda Dakoto, Usono) estas usona politikisto kaj komercisto.

Li servis kiel la 29-a guberniestro de Nov-Meksiko de 1995 ĝis 2003, kiel membro de la Respublikana Partio. En 2011 (de aprilo ĝis decembro) li estis kandidato por la Respublikana nomumo por la usona prezidenta balotado de 2012, sed post malsukceso enlasiĝi en la kandidatajn debatojn, en decembro li ĉesis kandidati respublikane kaj anoncis sin kiel kandidato por la nomumo de la Libertariana Partio. Tiun nomumon li sukcese gajnisPratt, Timothy (5 majo 2012). "Libertarians nominate ex-Governor Gary Johnson for president". Reuters. , kaj en la novembra balotado li kaj la vicprezidenta kandidato James P. Gray ricevis entute 0,99% el la voĉoj donitaj, do ĉ. 1,27 milionojn. Tio estis la plej sukcesa rezulto por usona minora partio en 2012, kaj la plej sukcesa rezulto por la Libertariana Partio en la tuta historio. En 2014 li fariĝis la firmaestro de Cannabis Sativa Inc., firmao bazita en Nevado, kiu celas vendi kuracajn kanabaĵojn. La 4-an de januaro 2016, Johnson rezignis pri sia posteno ĉe Cannabis Sativa Inc., kaj la 6-an de januaro li anoncis sin kandidato por la Libertariana nomumo por prezidento de Usono en la balotado de 2016.https://ballotpedia.org/Gary_Johnson_presidential_campaign,_2016 "Gary Johnson presidential campaign, 2016" ĉe Ballotpedia.org 

 Fontoj 
Plejparte bazita sur la artikoloj en la anglalingva Vikipedio Gary Johnson kaj Gary Johnson presidential campaign, 2016

 Referencoj 

Kategorio:Usonaj politikistoj
Kategorio:Libertariana Partio (Usono)
Kategorio:Guberniestroj de Nov-Meksiko
Kategorio:Kanabaj aktivuloj
Kategorio:Usonaj aktivuloj
Kategorio:Usonaj politikaj verkistoj
Kategorio:Usonaj entreprenistoj
Kategorio:Usonaj libertarianoj
Kategorio:Libertarianoj
Kategorio:Luteranoj